Arrac-nni i tḍiyyer temɣart-nni ɣer lebḥar yufa-ten yiwen n umɣar mi i d-yusa ad yesḍad, dɣa yewwi-ten ɣer-s s axxam irebba-ten akked tmeṭṭut-is acku ur sɛin ara dderya, tameṭṭut-nni trebba-ten amzun d arraw n tɛewwuḍt-is. Igerdan-nni yal ass ttimɣuren, armi ssawḍen aseggas di leɛmar-nsen, tameṭṭut-nni tetwelleh d akken arrac-nni sɛan tafat deg unyir-nsen, acu ara texdem, tuggad fell-asen, teṭṭef tcud-asen aqarru-nsen s tfunarin akken ur ten-kkatenaras tiṭ.